Správa zo zahraničnej pracovnej cesty 

1. Účastník ZPC:
Titul, meno a priezvisko:   	Ing. Alena Džuganová
Pracovisko:                         	OOPVV ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			manažér programovania
Znalosť jazykov:                	AJ,FJ, RJ

2. Zahraničná pracovná cesta:
Štát:                                     	Francúzsko
Mesto:                                 	Paríž
Vykonaná v dňoch:             	01.04. – 06.04.2012
Prijímajúca organizácia:    	The European Training Centre in Paris
Účel cesty:                   	Účasť na seminári „ Making you a European Funds Manager “
Spôsob financovania:          	Vreckové, stravné, cestovné, ubytovanie a účastnícky poplatok hradilo MŠVVaŠ SR.

3. Rámcový program pobytu:
Nedeľa 01. apríla 2012
07:00  Odchod z Bratislavy (autobus)
13:55  Príchod do Paríža	

Pondelok 2. apríla 2012
9:30 – 12:30
 Krok 1: Vstupný test o znalostiach v oblasti fondov EÚ
-	Kľúčové definície
-	Kľúčové pravidlá (key rules)
14:00 – 16:30
Krok 2: Od operácie smerom k programom
-	Projekty a skupiny projektov
-	Prijímatelia, cieľové skupiny, partneri
Výstupy: Jasné definovanie a porozumenie základných (kľúčových definícií)

Utorok 03. apríla 2012
9:00 – 12:30 Od 	
Krok 3: Od programov smerom k operácií
-	Obsah osí a indikátory
-	Ciele a výberové kritéria

14:00 – 16:30
Krok 4: Tematické zameranie a koncentrácia
-	ESF, ERDF a kohézny fond
-	Inovácie a malé a stredné podniky, životné prostredie a sociálna inklúzia
Výsledky: Prehľad stratégií EÚ a ich pravidiel (podmienky fungovania)

Streda 04. apríla 2012
9:00 – 12:30
Krok 5: Zmluva o poskytnutí NFP
-	Kľúčové pravidlá, ktoré je potrebné dodržať
-	Spôsoby zmeny zmluvy o poskytnutí NFP
14:00 – 16:30
Krok 6: Kontrola výdavkov a operácií
-	Administratívna kontrola
-	Kontrola na mieste
Výsledky: Získanie dôkladných poznatkov v oblasti preplácania jednotlivých  operácií

Štvrtok 05. apríla 2012
9:00 – 12:30 
Krok 7: Audit a certifikačné overovanie
-	Certifikačné overovanie súhrnných platieb zasielaných na EK
-	Systémový audit a audit operácií
14:00 – 16:30
Krok 8: Výstupný test
-	Zapakovanie kľúčových bodov
-	Prípadové štúdie
Výsledky: Jasná predstava princípov fungovania auditu
19:00 
Krok 9: Individuálne diskusie s jednotlivými účastníkmi
-	SWOT analýza dosiahnutej kvalifikácie
Krok 10: Spoločná večera
-	Výmena postrehov medzi prednášateľmi a účastníkmi

Piatok 06. apríla 2012
9:00 – 12:30
Krok 11: Oprava testov a závery 
-	Prehľad kľúčových slov, ktoré je potrebné si osvojiť
Krok 12: Distribúcia certifikátov
Výsledky:  Certifikáty rozdané na základe úrovne

16:50 Odchod z Paríža (lietadlo)
20:30 Príchod do Bratislavy (autobus)

4. Stručný priebeh rokovaní, resp. študijného pobytu:
Pondelok 2. apríla 2012
9:30 – 12:30
 Krok 1: Vstupný test o znalostiach v oblasti fondov EÚ
-	Kľúčové definície
-	Kľúčové pravidlá (key rules)
Cieľom tejto časti bolo zistiť vstupnú úroveň účastníkov pred seminárom, na konci seminára bol účastníkom daný rovnaký test na posúdenie pridanej hodnoty seminára. Zároveň si účastníci mohli na základe otázok porovnať znalostnú úroveň z jednotlivých častí. 
Test bol rozdelený do štyroch častí:
Projektový manažment
Programový manažment
Kontrola a audit 
Finančné riadenie

14:00 – 16:30
Krok 2: Od operácie smerom k programom
-	Projekty a skupiny projektov
-	Prijímatelia, cieľové skupiny a partneri
Konkrétne príklady pre jasné vymedzenie vzťahov – prijímateľ, dodávateľ 
Prijímateľ	Operácia
Zámery (objectives)
Platba
Grant
Zálohová platba
Príspevok	
Dodávateľ	Súťaž
Trh
Faktúra	

Prijímateľ nie je dodávateľ. Prijímateľ   ešte v pozícii žiadateľa  je  vybraný na základe splnenia podmienok výzvy a z toho pramení aj jeho úloha a pozícia. Žiadateľ sa stáva Prijímateľom po podpise Zmluvy. Prijímateľ zdieľa s programovým manažérom ten istý záujem a to naplnenie projektových výstupov a indikátorov, ktoré sú prepojené na programovú úroveň.
Dodávateľ  je vybraný na základe verejného obstarávania. Jeho hlavným cieľom je byť zaplatený za dodanie tovarov a služieb a teda fakturovať iný subjekt za dodanie tovarov a služieb a z toho dôvodu by mal byť dodávateľ vybraný na základe procesu verejného obstarávania.  Snahou dodávateľov je byť súčasťou projektu ako partner a vyhnúť sa súťaži, tak aby si mohol pokryť na 100% všetky výdavky bez kontroly účtovníctva.  Z toho vyplýva, že subjekt je buď v pozícií dodávateľa a teda je vybraný na základe verejného obstarávania, v tomto prípade stačí faktúra (bez dodatočnej kontroly personálnych výdavkov, účtovníctva) alebo je prijímateľom ale potom je nutná kontrola príjmov, výdavkov a účtovníctva. 
Na predkladanie projektov je nevyhnutné správne definovať vzťahy medzi prijímateľom , partnermi a dodávateľmi. Tieto vzťahy sú kľúčové pre správne fungovanie projektov financovaných z prostriedkov Európskej únie. 
Príklad: Obchodný park, kde obec – Prijímateľ  prenajíma svoje výskumné centrum  výskumnej organizácií, ktorá je definovaná ako partner bez poplatkov alebo so zvýhodnenými poplatkami bez aplikovania trhových cien. Výskumná organizácia čerpá výhody z tejto operácie oproti ostatným organizáciám pôsobiacim na trhu. Výskumná organizácia musí byť definovaná ako partner, s ktorým má Prijímateľ uzavretú partnerskú zmluvu a zároveň na túto organizáciu musia byť uplatnené všetky pravidlá projektov spolufinancovaných zo zdrojov Európskej únie vrátane schémy štátnej pomoci v prípade hospodárskych činností. 
V prípade viacerých prijímateľov je potrebné zvoliť hlavného prijímateľa resp. lídra.  Líder je v tomto prípade ten, ktorý je zodpovedný za realizáciu celkovej operácie a za prvotnú komunikáciu v prípade kontroly. V prípade operácií medzi viacerými partnermi musia všetci vystupovať ako prijímatelia (v prípade, že nevystupujú ako dodávatelia) a hlavný prijímateľ (líder) by mal zabezpečovať platby ostatným prijímateľom ako aj proces koordinácie. 
Cieľová skupina je skupina, ktorá priamo získa z uskutočnených operácií, podporených z fondov EÚ. 
Utorok 03. apríla 2012
9:00 – 12:30 
Krok 3: Od programov smerom k operácií
-	Obsah osí a ukazovatele
-	Ciele a výberové kritéria
Prioritná os: jedna z priorít stratégie v operačnom programe, ktorá sa skladá zo skupiny navzájom súvisiacich operácií s konkrétnymi, merateľnými cieľmi  (Nariadenie rady (ES) č. 1083/2006)

Nariadenie rady (ES) č. 1083/2006, Článok 37
1. Operačné programy týkajúce sa cieľa Konvergencia a cieľa Regionálna konkurencieschopnosť a zamestnanosť obsahujú:
c) informácie o prioritných osiach a ich konkrétnych cieľoch. Tieto ciele sa kvantifikujú pomocou obmedzeného počtu ukazovateľov výstupu a výsledkov pri zohľadnení zásady proporcionality. Ukazovatele umožňujú merať pokrok vo vzťahu k východiskovej situácii a dosiahnutie cieľov prioritných osí;

Model (vstupy – výstupy)

Programové hodnotenie

Strategické ciele

Strategické plánovanie

	

Vstupy

Aktivity

Výstupy

Výsledky a Dopady

					

Pri aplikácií daného modelu na projekty podporené z fondov Európskej únie je výsledkov nasledovný:
Žiadateľ disponuje projektovým návrhom, na ktorý potrebuje vstupy (nenávratný finančný príspevok + vlastné zdroje), za pomoci, ktorého vytvorí jedinečné výstupy a tak prispeje k naplneniu špecifických (konkrétnych) cieľov operačného programu.  
Takýmto spôsobom by malo fungovať prepojenie medzi projektovou a programovou úrovňou. 
Prípadová štúdia: Vzdelávacia inštitúcia by sa chcela zúčastniť na projekte podporenom zo štrukturálnych fondov. Pre túto operáciu je nevyhnutné definovať vstupy, aktivity, výstupy a výsledky
Riešenie:
Operácia: Vzdelávacia inštitúcia vytvorila špecifický vzdelávací kurz s cieľom zvýšiť využitie obnoviteľných zdrojov energie malými a strednými podnikmi. 
Položka	Popis	
Vstupy	Peniaze 	
Aktivity	Vzdelávací kurz	
Výstupy	Počet účastníkov navštevujúcich vzdelávací kurz	
Výsledky	Počet malých a stredných podnikov, ktoré investovali do obnoviteľných zdrojov energie
Objem investícií malých a stredných podnikov do obnoviteľných zdrojov energie	
Cieľová skupina: Malé a stredné podniky, ktorých zameranie sú obnoviteľné zdroje energie.
Výstupové indikátory sú prepojené s tovarmi a službami. Výstup je priamo vytvorený prostredníctvom aktivít. Tieto indikátory  sú merateľné fyzikálnymi alebo peňažnými jednotkami. 
Výsledkové indikátory sú spojené s priamym a okamžitým účinkom výstupu, ktorý priniesol operačný program na niektorú cieľovú skupinu. Pri výsledkových indikátoroch musíme presne zadefinovať cieľovú skupinu, na ktorú sa má pomoc vzťahovať. 

Dopadové indikátory odkazujú na dôsledky (vplyv) operačného programu  po okamžitých účinkoch. 
Operácia	Výstup	Cieľová skupina	Výsledok	Dopad	
Vybudovanie ciest 1. triedy	Vybudované Km	Užívatelia ciest	Počet nehôd za sledované obdobie
Počet prepravených tovarov za sledované obdobie	Zvýšenie bezpečnosti na cestách
Zlepšeniu obchodu	
Vybudovanie ciest 2. triedy	Vybudované Km lokálnych ciest	Užívatelia ciest	Počet hodín strávených za volantom pri preprave na sledovanom úseku pre autá a autobusy	Bezpečnejšia preprava
Zlepšenie podmienok pre rozvoj turizmu
Zvýšenie sociálnych kontaktov v rámci regiónu	

Logická štruktúra operačného programu

Nové potreby

Potreby

Aktivity/      Výstupové indikátory

Výsledkové indikátory

Dopadové indikátory

Očakávané výsledky

Aktivity

Vstupy

Výstupy

Výsledky

Dopady

Špecifický cieľ

Hlavný cieľ

14:00 – 16:30
Krok 4: Tematické zameranie a koncentrácia
-	ESF, ERDF a kohézny fond
-	Inovácie a malé a stredné podniky, životné prostredie a sociálna inklúzia
Európske stratégie
Cieľom Európskej únie je reforma kohéznej politiky, tak aby všetky akcie podporené programami kohéznej politiky boli zamerané na investovanie v určitom pomere na plnenie priorít Európskej únie (Lisabonské, Göteborské priority) a ktorých výsledkom by bolo dosiahnutie viacúrovňového prínosu a pridanej hodnoty. 
Konkurencieschopnosť: Inovácie a znalostná ekonomika, výskum, vzdelávanie a dostupnosť
Zamestnanosť a sociálna inklúzia
Životné prostredie a predchádzanie rizík
 
Závery zo zasadnutia Európskej rady - Lisabonská stratégia (Marec 2000):  Európska únia stanovila na obdobie desať rokov strategický cieľ - do roku 2010 vybudovať konkurenčne schopnú dynamickú znalostnú ekonomiku, s udržateľným ekonomickým rastom, ktorá by vytvárala viac kvalitnejších pracovných miest a opierala sa o sociálnu súdržnosť. Cieľom únie bolo podľa Lisabonskej stratégie dobehnúť USA a Japonsko, za ktorými EÚ v konkurencieschopnosti zaostáva.

Európska rada konkretizovala ciele v Lisabonskej stratégii zamestnanosti do roku 2010:
 Celková miera zamestnanosti by mala v roku 2010 dosiahnuť 70 percent a miera zamestnanosti žien viac ako 60 percent pri súčasnom rozširovaní pracovnej sily a posilňovaní a udržateľnosti systému sociálnej ochrany.

Závery zo zasadnutia Európskej rady v Stockholme (Marec 2001) pridala dva medzníky do roku 2005 a jeden doplňujúci cieľ:
Celková miera zamestnanosti by mala dosiahnuť 67 percent do roku 2005, miera zamestnanosti žien 57% do roku 2005
Zvýšenie priemernej miery zamestnanosti populácie (muži, ženy vo veku 55-64) na 50% do roku 2010
Závery zo zasadnutia Európskej rady v Barcelone (marec 2012) potvrdili, že problém zamestnanosti je hlavným cieľom, ktorý je potrebné riešiť a vyzvali na posilnenie Stratégie Zamestnanosti 
Stratégia na posilnenie rovnosti príležitostí medzi mužmi a ženami (2010-2015) prijatá Európskou komisiou v Septembri 2010, 5 priorít:
Rovnaká ekonomická nezávislosť 
Rovnaký plat za rovnakú prácu a za prácu rovnakej hodnoty 
Rovnosť pri rozhodovaní 
Dôstojnosť, integrita a riešenie problémov v oblasti násilia medzi ženami a mužmi
Podpora rovnosti za hranicami EÚ

Európa 2020: 3 priority

Európa 2020: Kľúčové ciele

1. Chudoba	
Znížiť počet osôb, ktorým hrozí riziko chudoby a sociálneho vylúčenia aspoň o 20 miliónov 	
2. Klimatické zmeny	
Znížiť emisie skleníkových plynov o 20% v porovnaní so stavom z roku 1990 
Zvýšiť podiel obnoviteľných zdrojov na konečnej spotrebe energie na 20% 
Dosiahnuť 20% zvýšenie energetickej efektívnosti	
3. Vzdelanie	
Znížiť pod 10% podiel osôb, ktoré predčasne ukončia školskú dochádzku 
Zvýšiť podiel obyvateľov vo veku od 30 do 34 rokov s ukončeným vysokoškolským vzdelaním najmenej na úroveň 40% 	
4. Výskum a Vývoj	
Zvýšiť úroveň verejných aj súkromných investícii do výskumu a vývoja na 3% HDP 	
5. Zamestnanosť	
Zvýšiť mieru zamestnanosti obyvateľov (mužov a žien) vo veku od 20 do 64 rokov na úroveň 75% , s cieľom zvýšiť mieru účasti mladých ľudí, starších pracovníkov a pracovníkov s nízkou kvalifikáciou a jednoduchším začlenením legálnych migrantov	

Streda 04. apríla 2012
9:00 – 12:30
Krok 5: Zmluva o poskytnutí NFP
-	Kľúčové pravidlá, ktoré je potrebné dodržať
-	Spôsoby zmeny zmluvy o poskytnutí NFP

Základné posudzovanie projektu (1. fáza posudzovania projektu)	Otázky áno/nie
Oprávnenosť výdavkov
Dodržiavanie pravidiel Európskej únie (áno/nie otázky)	
Komplexné posudzovanie projektu (2. fáza posudzovania projektu)	Externí hodnotitelia
Bodové hodnotenie
Zhoda s politikami Európskej únie 	

Životný cyklus riadenia projektu

proces hodnotenia a schvaľovania
Hodnotenie (2. fáza hodnotenia), výber
Schválenie

fáza podávania projektov
Výzva
Kontrola formálnej správnosti a úplnosti (prvá fáza hodnotenia)

  implementačná  fáza
   Platby
   Monitorovanie
   Správy
Kontrola na mieste

Hodnotenie a ukončenie projektu

Základné aspekty Zmluvy:
Vstupy
Prijímatelia (partneri)
Aktivity
Výstupy/Čiastkové výstupy vyplývajúce z jednotlivých aktivít
Špecifikácie/Pravidlá
Rozpočet/finančný plán
Indikátory 
Harmonogram vykazovania (aktivity, verejné obstarávania, platby)

Pri nastavovaní rozdielu medzi plánovanými hodnotami a očakávanými hodnotami indikátorov je potrebné brať do úvahy, že prijímateľ je počas realizácie projektu ovplyvňovaný aj mnohými externými faktormi. Z uvedeného dôvodu je odporúčané nastaviť rozmedzie medzi plánovanými a očakávanými hodnotami indikátorov 5 až 25% percent. 
Zmena Zmluvy
Zmena zmluvy nesmie byť v  nikdy rozpore s výberovými kritériami, ktorými projekt prešiel. 
Kľúčové body pre hodnotenie projektov
Hodnotiaci proces musí byť transparentný a verejný
Nevyhnutné sledovať tri etapy (termín doručenia, oprávnenosť, hodnotiaci proces)
Malé množstvo presne definovaných hodnotiacich kritérií
Dôraz na naplnenie výsledkov prioritnej osi
Pozitívne hodnotiť projekty založené na partnerstve
Najviac hodnotené by mali byť projekty, ktoré spĺňajú predpoklady hospodárnosti a efektívnosti
Efektívnosť – maximalizácia pomeru medzi vstupom a výstupom projektu 
V prípade efektívnosti dochádza k porovnaniu. Môžeme byť viac alebo menej efektívny. 

Hospodárnosť -  Minimalizácia výdavkov pri rešpektovaní cieľov projektu 
Nedochádza k porovnaniu. Buď sme hospodárni alebo nie k stanovenému cieľu

Hlavný cieľ operačného programu
Počet účastníkov, ktorí sa zúčastnili vzdelávacieho kurzu (Cieľ)	Výdavky (vstupy) v eurách	
10 000	10 000 000	

	Počet účastníkov vzdelávacieho kurzu 	Príspevok/výdavky (vstupy)	
Výsledok 1 	10 000	10 000 000	
Výsledok 2	10 000	9 500 000	
Výsledok 3	9 000	8 100 000	
Výsledok 4	12 000	10 000 000 	

Výsledok 1 – výdavky na školenie jednej osoby boli 1000 Eur
Výsledok 2 -  výdavky na školenie jednej osoby boli 950 Eur
Výsledok 3 – výdavky na školenie jednej osoby boli 900 Eur
Výsledok 4 – výdavky na školenie jednej osoby boli 833 Eur

Hospodárnosť – cieľom bolo vyškoliť 10 000 ľudí za 10 000 000 Eur. Výsledok 1 a Výsledok 2 vyjadruje, že Prijímateľ bol pri využití prostriedkov hodpodárny (za 10 000 000 Eur a za 9 500 000 Eur bolo školených 10 000 účastníkov). Výsledok je totožný s  cieľom operačného programu. Výsledok 3 a 4 nie sú hospodárne (bolo vyškolených menej ľudí ako bol cieľ).
Efektívnosť – cieľom bolo vyškoliť 10 000 ľudí za maximálne 10 000 000 Eur. Výsledok 2 bol efektívnejši ako cieľ.  
Proces predkladania projektu a realizácie operácie (skupín operácií) 
Od projektu
-	Predloženého žiadateľom
Cez operáciu 
-	Impementovaná žiadateľom
Možnosť získať Dodávky a služby prostredníctvom dodávateľov
Doručenie tovarov a služieb
-	Orientovaná na špecifickú cieľovú skupinu/miesto
Za účelom dosiahnuť výsledky
A prispieť k naplneniu Európskych stratégií 
-	Vybraná a implementovaná v súlade s kritériami

14:00 – 16:30
Krok 6: Kontrola výdavkov a operácií
-	Administratívna kontrola
-	Kontrola na mieste
Nezrovnalosť - akékoľvek porušenie ustanovení práva Spoločenstva, ktoré vyplýva z konania alebo opomenutia hospodárskeho subjektu, dôsledkom čoho je alebo by bolo poškodenie všeobecného rozpočtu Európskej únie zaťažením všeobecného rozpočtu neoprávnenou výdavkovou položkou

Nezrovnalosť nemusí byť oznámená Európskej komisii v prípade, že:
-	Prijímateľ prišiel na nezrovnalosť a oznámil ju dobrovoľne 
-	Nezrovnalosť bola identifikovaná a korigovaná pred poukázaním finančných prostriedkov Prijímateľovi
-	Ak ide o Nezrovnalosti do  sumy 10 000 Eur. 

Členský štát má povinnosť nastaviť kontrolné systémy, takým spôsobom, aby sa predchádzalo vzniku nezrovnalostí. 

Nezrovnalosť môže mať povahu podvodu.

Podozrenie z podvodu: nezrovnalosť, na základe ktorej sa začne správne a/alebo súdne konanie na vnútroštátnej úrovni s cieľom určiť, či došlo k úmyselnému konaniu, a to najmä k podvodu podľa článku 1 ods. 1 písm. a) Dohovoru o ochrane finančných záujmov Európskych spoločenstiev (NARIADENIE KOMISIE (ES) č. 2168/2005)

Kontrola by mala mať za cieľ overenie, či deklarované výdavky sú skutočné, že tovary a služby boli doručené v súlade s objednávkou, že žiadosť o platbu zostavená Prijímateľom je správna a že operácie a výdavky sú v súlade s európskymi a národnými pravidlami a zákonmi. Hlavným cieľom by malo byť zabrániť dvojité financovanie tých istých operácií prostredníctvom rôznych národných alebo európskych programov pomoci a rôznych programových období. 

Kontrola má prebiehať na dvoch úrovniach:
a)	Administratívna kontrola, na základe dokumentov predložených riadiacemu alebo sprostredkovateľskému orgánu
b)	Kontrola na mieste jednotlivých operácií

Kontrola personálnych výdavkov

Dokumenty	Otázky	Poznámky	
Výplatná páska; výpis z bankového účtu, potvrdenie národných orgánov o platbe povinných zákonných príspevkov (sociálne, zdravotné...)	Bola práca skutočne zaplatená?	Risk: nevyplatené; nemožnosť overiť	
Protokoly, správy, výstupy, pracovné výkazy, operácie, harmonogramy	Bola práca skutočne odvedená? Sú tovary a služby skutočne doručené?	Risk: Nehodnoverné/nekvalitné výstupy, nadhodnotené odpracované hodiny	
Podporné dokumenty, Metódy výpočtov 	Overenie správnosti postupov výpočtu/kalkulácie personálnych výdavkov		

Problematické oblasti pri kontrole:
Časové obdobie
Aktivity mimo oprávnených dátumov
Je potrebná aplikácia metódy výpočtu pomerného základu zo skutočných výdavkov?
Je potrebné brať do úvahy odpisy majetku?

Miesto
Je miesto realizácie na oprávnenom území?
Miesto realizácie dôležité pre overenie cestovných výdavkov a výdavkov na ubytovanie
Je potrebná aplikácia metódy výpočtu pomerného základu zo skutočných výdavkov?

Činnosti
Výdavky musia byť vždy prepojené s operáciami
Je potrebný aplikácia metódy výpočtu pomerného základu zo skutočných výdavkov?
Sledovanie schémy -  operácie, verejné obstarávanie, výdavky

Štátna pomoc
Je potrebné preveriť pri každom type pomoci
Nesmie mať vplyv na konkurenčné prostredie

Príjmy (je potrebné overiť)
Akýkoľvek typ projektu (nie iba infraštruktúrne projekty)
Akýkoľvek príjem
Môže viesť k snahe o nadhodnotenie operácií

Udržateľnosť
V prípade infraštruktúrnych projektov a štátnej pomoci
Žiadna zmena vo vlastníckych vzťahoch/zastavenie aktivít
Pravidlá EÚ
Rodová rovnosť
Rovnosť príležitostí (nediskriminácia)
Príspevok k životnému prostrediu
Súlad s európskymi smernicami a nariadeniami

Dodržiavanie pravidiel publicity na jednotlivých faktúrach (nálepky) môže zabrániť dvojitému financovaniu tých istých operácií. 

Kľúčové body (zmluva o poskytnutí príspevku):
-	Prijímateľ/dodávatelia
-	Oprávnenosť výdavkov (prepojených na jednotlivé operácie)
-	Príjem a štátna pomoc
-	Udržateľnosť
-	Publicita
-	Súlad s pravidlami EÚ (Verejné obstarávanie, štátna pomoc, environmentálne pravidlá, rodová rovnosť a rovnosť príležitostí)
-	Dvojité financovanie
-	Indikátory

Štvrtok 05. apríla 2012
9:00 – 12:30 
Krok 7: Audit a certifikačné overovanie
-	Certifikačné overovanie súhrnných platieb zasielaných na EK
-	Systémový audit a audit operácií

Pre každý operačný program by mal členský štát vytvoriť tri rôzne orgány. Jeden orgán môže byť vytvorený pre viac operačných programov.

Riadiaci orgán – národný, regionálny alebo lokálny verejný orgán alebo štátny alebo súkromný orgán, ktorý bol poverený členským štátom na spravovanie operačného programu

Certifikačný orgán - národný, regionálny alebo lokálny verejný orgán  alebo orgán, ktorý bol poverený členským štátom na certifikovanie platieb pred zasielaním žiadostí o platbu na Európsku komisiu 

Orgán auditu – národný, regionálny alebo lokálny verejný orgán, alebo orgán funkčne nezávislý od radiaceho orgánu a certifikačného orgánu, poverený členským štátom pre každý operačný program samostatne,  zodpovedný za kontrolu efektívneho fungovania riadenia a systému kontroly. 

Sprostredkovateľský orgán: každý verejný alebo súkromný subjekt alebo verejná alebo súkromná služba, ktorá koná pod vedením riadiaceho alebo certifikačného orgánu alebo ktorá vykonáva povinnosti v mene takéhoto orgánu vo vzťahu k prijímateľom vykonávajúcim operácie (Nariadenie rady (ES) č. 1083/2006)

Procesy medzi sprostredkovateľským a riadiacim orgánom (obojsmerný proces)

Európska komisia

Informácie

Delegovanie úloh

o platbách,										   

Členský štát

kontrolách										   
a dosiahnutých									
výsledkoch										

Prijímateľ

Sprostredkovateľský orgán

Certifikačný orgán

Riadiaci orgán

Audit a kontrola systémov a operácií

Certifikačný orgán (nové povinnosti)
-	Predkladať Európskej komisii certifikované platby a žiadosti o platbu
-	Pre účely certifikácie zohľadňuje  výsledky všetkých auditov vykonaných priamo orgánom auditu alebo inými kontrolnými orgánmi, ktoré informujú orgán auditu o výsledkoch kontroly (auditu)
-	Uchováva účtovné záznamy o výdavkoch vykázaných Európskej komisii v elektronickej podobe

 Orgán auditu (nové povinnosti)
-	Overuje účinné fungovanie riadiacich a kontrolných systémov
-	Zabezpečuje, aby sa  audity operácií vykonávali na základe vhodnej vzorky na overenie deklarovaných výdavkov 
-	Predkladá Európskej komisii na schválenie stratégiu vykonávania auditu (do deviatich mesiacov od schválenia OP)
-	Zabezpečuje, aby sa pri výkone auditu zohľadňovali medzinárodne uznávané audítorské štandardy
-	
14:00 – 16:30
Krok 8: Výstupný test
-	Zapakovanie kľúčových bodov
Výsledky: Jasná predstava princípov fungovania auditu
19:00 
Krok 9: Individuálne diskusie s jednotlivými účastníkmi
-	SWOT analýza dosiahnutej kvalifikácie
Krok 10: Spoločná večera
-	Výmena postrehov medzi prednášateľmi a účastníkmi

Cieľom tejto časti bolo zistiť úroveň účastníkov v oblasti programového, projektového a finančného riadenia ako aj kontroly a auditu po absolvovaní seminára. Zároveň si účastníci mohli na základe otázok porovnať princíp fungovania eurofondov v jednotlivých krajinách Európskej únie. Organizátori seminára informovali účastníkov o dosiahnutej znalostnej úrovni ako aj o silných a slabých stránkach jednotlivých účastníkov na základe analýzy jednotlivých častí testu a osobného pohovoru.   
Piatok 06. apríla 2012
9:00 – 12:30
Krok 11: Oprava testov a závery 
-	Prehľad kľúčových slov, ktoré je potrebné si osvojiť
Krok 12: Distribúcia certifikátov
Výsledky:  Certifikáty rozdané na základe úrovne
Rozdanie certifikátov, získanie spätnej väzby od účastníkov seminára a celkového vyhodnotenie seminára. 

5. Odporúčané závery:
Účasť na seminári aj ďalším zamestnancom, ktorí majú vo svojej pracovnej náplni agendu týkajúcu sa projektového a programového riadenia, finančného riadenia a kontroly a auditu. 

6.   Prehľad prinesenej dokumentácie a miesto jej uloženia
Prinesená dokumentácia, súbor prezentácii, sa nachádza u autorky správy a na požiadanie je k dispozícii. 

7.   Osobitne vyhodnotený očakávaný prínos ZPC
Prehĺbenie poznatkov v oblasti projektového a finančného riadenia štrukturálnych fondov bude prínosné pre podávanie fundovaných informácií žiadateľom pred podaním projektu, zároveň pre správne posúdenie projektov vo fáze konania o žiadosti a nastavovania podmienok výziev a spracovanie projektov technickej pomoci.  Prehĺbenie poznatkov v oblasti kontroly a auditu je prínosné pre proces kontroly pracovných postupov a zverených úloh na sprostredkovateľskom orgáne. Poznatky z programového riadenia sú základňou pre tvorbu operačného programu   pre nové programové obdobie ako aj pre nastavovanie podmienok výziev a písomných vyzvaní. Neoceniteľným prínosom ZPC bola výmena informácií s účastníkmi z iných členských štátov EÚ.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na internetovej stránke MŠVVaŠ SR.

Súhlasím so zverejnením správy na internete

Správu vypracoval: 
Ing. Alena Džuganová						

Dátum: 25. 07. 2012 

So správou súhlasí: 
Mgr. Peter Mravec 
vedúci oddelenia pre operačný program Výskum a Vývoj 

RNDr. Dušan Hudec
riaditeľ odboru riadenia programov

Správu schválil: 
Ing. Pavel Holík
generálny riaditeľ sekcie štrukturálnych fondov EÚ 
MŠVVaŠ SR